રાયચૂરમાં ભારે ગરમીમાં પણ ખચોખચ ભરેલી રેલીને સંબોધતા વડાપ્રધાન નરેન્દ્ર મોદીએ કહ્યું હતું કે, કર્ણાટકના લોકોને ભાષામાં અડચણ મહેસુસ નથી થઈ રહી, તમારા પ્રેમમાં હું એક ભારત, શ્રેષ્ઠ ભારત મહેસુસ કરી રહ્યો છું. તેમણે કહ્યું હતું કે, આ હરિદાસ અને વચનાકારની ભૂમિ છે, પરંતુ કોંગ્રેસ અહીંથી કશું જ ના શીખી. જો તેમણે અહીંથી કંઈક શીખ્યું હોત તો ભાષા, જાતિ, પંથના નામે કર્ણાટકને વિભાજીત કરવાનું કામ ના કરત. રાયચૂર સાથે મારો જુનો નાતો છે.